Datasets:

R5dwMg

/

zh-wiki-yue-long

like 2

喺2019年9月15號，民陣原定喺港島遊行嘅警方發出反對通知書兼上訴失敗後，仍有大批人士喺原定起點銅鑼灣東角道聚集。警方先後發射催淚彈同埋出動水炮車驅散人群。民權觀察批評，警方錯誤使用低致命武器，會增加致命風險，同使用低致命武器避免示威者或者市民嚴重傷亡嘅目的不符。

2020年12月，民權監察發表咗報告，指國安處介入咗至少七單唔涉及香港國安法嘅案件，民權監察批評，國安處嘅負責範圍含糊，為任意拘捕開大門。報告又批評，國安處成立舉報熱線，畀市民可以作匿名舉報，但呢啲舉報難以追蹤驗證，變相鼓勵人惡意投訴，或者以非法手段取得嘅資訊作舉報，營造一種「告密」嘅風氣，破壞社會間嘅信任，嚴重傷害持不同意見人士表達觀點想法嘅自由。

春運係中國大陸每年農曆臘月十六號至正月底，由於大多數人都返屋企過年，過完年又返返去做嘢，而造成嘅一種大規模短期人口遷徙現象。佢嘅直接表現係搞到啲高速公路同國道塞嗮車，長途汽車票同火車票好難買到。春運係中國大陸春節期間各個新聞媒體報導嘅焦點。

天球儀係一種將天球縮細比例畫喺實物球上邊嘅天文儀器。戥二維星圖唔同，佢可以保證天球上各種天體同埋天體組合嘅投影唔會因二次投影而產生變形，同埋保持啲恆星投影之間嘅角距、體現出啲恆星嘅唔同亮度等級，好方便啲人進行天文學觀察同埋研究、航海抑或占星。

聯合國安理會通過決議，要求岡比亞進行和平有序過渡，將權力移交畀贏出總統選舉嘅巴羅。1月19號，西非塞內加爾軍隊開入岡比亞，確保岡比亞新總統巴羅順利接掌權力。而巴羅就響塞內加爾嘅岡比亞大使館宣誓就職，佢響就職演講到下令岡比亞所有軍隊留響軍營。

後來由畿內亞總統孔戴牽頭響1月20號上晝做最後斡旋行動。而西非各國領袖要求喺選舉輸咗嘅現任總統賈梅，響1月20號中午之前交出權力，唔係就用聯合國支持嘅地區力量，將佢驅逐，但係響中午之前，各國響岡比亞嘅軍隊唔會繼續推進。

賈梅要求將交出權力期限推遲幾嗰鐘。得到聯合國支持嘅西非經濟共同體部隊，已經入咗岡比亞待命，並發出最後通諜，要求賈梅交出權力。共同體入面兩國領袖去到當地，再做最後努力斡旋。而在位廿二年嘅賈梅，響談判期間話願意落台，條件係唔再向佢追究刑責，同埋可以留喺家鄉。

冇耐賈梅就響國營電視台發表講話，話作出良心決定，決定放棄領導國家確保國家和平，重感謝全國人民。之後搭飛機離開統治咗廿二年嘅國家，將權力交畀選舉入面贏出嘅巴羅，結束政治危機。另一方面，西非部隊已經去到岡比亞首都班珠爾，準備總統巴羅由鄰國塞內加爾返來。

80年代嘅偽女代表作係江口壽史嘅漫畫《停止！！雲雀》，而大空雲雀就日本係漫畫界最早嘅偽娘，據講係因為江口老師想惡搞當時日本最興嘅少年少女戀愛。爾套漫畫響1981年開始作，喺2010年發最終篇《ストップ!

零丁小屋，屋一種，細間，零零丁丁喺山，或者田野之中。英文稱之為cottage，原本係禽畜所住，後亦指人居。唐字而言，有舍、廬、庵、墅之類，有形形色色唔同名，以草舍、茅舍、茅房、草廬、田舍、小廬、小屋等等。

《霧鎖南洋》係一部1984年由新加坡廣播局製作嘅歷史電視戲劇，主要講述新加坡華人由英治時期到現代嘅經歷。值得一提嘅係，呢套劇嘅監製賴水清、編劇同編導大多是香港人，他們來新加坡之前都曾在香港麗的電視任職。

西雪梨大學係澳洲雪梨大西部一間大學，擁有多個校區。學校提供學士、碩士同埋博士等各級課程，喺賓士鎮、布萊克敦、坎貝爾敦、霍克斯伯里、帕拉馬塔、同埋彭里斯等地區都設有校區。根據QS世界大學排名，西雪梨大學喺2021年被列入世界大學500強，澳洲第26名 。

廣州軍區體育館係中國廣東省廣州市嘅一間體育館，喺越秀區嘅寺右新馬路西邊，差唔多達道路口嗰頭。呢間體育館喺1995年起好，屬廣州軍區軍人俱樂部管理。入面有籃球、排球、乒乓波、羽毛球、體操等體育項目比賽，重可以搞音樂演唱會、舞蹈大會、雜技表演同機關、團體同公司嘅大中型集會、甚至搞各種展覽同展銷會都得。

紅衫軍嚮2010年3月中開始搞示威，期間曾經有人倒人血、念經。紅衫軍認為而家嘅泰國政府係政變上台，並唔合法，所以希望總理解散國會，重新舉行大選，但紅衫軍示威咗一個月之後嚮2010年4月被泰國軍隊武力鎮壓，造成眾多人死傷。

故仔講四個人－Reed Richards、Susan Storm、Jonathan Storm同Benjamin Grimm－去外太空冒險，但因為意外，佢哋吸收咗宇宙射線，有咗超能力。佢哋每個都有自己嘅外號，分別係神奇先生、隱形女俠、霹靂火、石頭人。

盧比零蚊紙係印度非政府組織「第五支柱」發行嘅鈔票仿製品，設計參考舊嘅盧比五十蚊紙，目的係打擊印度系統性嘅政治腐敗。當政府官員要求賄賂嚟換取本來應該免費嘅政府服務，民眾就會畀爾張零蚊紙作為「賄款」，以示抗議。

《普濟方》，係公元1406年出版關於方劑嘅醫學文獻， 由明朝周定王朱橚、教授滕碩、長史劉醇編輯，收錄明初以前各種關於中醫方劑同有關著作而編成，裏面仲收咗其他傳記、雜說、道藏、佛書中嘅有關記載。係中國收方最多嘅書。

2006年，藍家汶以13歲嘅年紀代表中國香港參加2006年亞洲運動會，成為香港代表團最年輕嘅泳手。2010年，再次代表中國香港參加2010年亞洲運動會，出戰800米自由泳、200米蝶泳同400米個人混合泳三項比賽。

長頸鹿屬係偶蹄目長頸鹿科嘅其中一個屬，下分做長頸鹿。長頸鹿又嗌麒麟鹿，佢哋生活嚮非洲，係世界上身材最高嘅哺乳動物。通常認為，呢個屬喺現時僅僅係由一個物種組成，佢就係唯一未絕種嘅努比亞長頸鹿，亦係呢個物種嘅模式種，但若果使用唔同方法去分析嘅話，現存嘅長頸鹿可以細分到去一到八個物種。

長頸鹿嘅顯著特徵有頸長、腳長、皮骨角，同埋佢哋特有嘅皮毛形態。喺生物分類上便，佢同基因最相近嘅㺢㹢狓同屬長頸鹿科。長頸鹿嘅分布北至乍得，南至南非，西到尼日爾，東至索馬里，通常居住喺疏林草原或者係疏林入便。

佢哋食怕醜草亞科為主嘅木本植物嘅葉、果同埋花，佢條長頸令佢哋食到其它動物食唔到嘅植物。佢哋亦可能成為獅、豹、斑鬣狗同非洲野犬嘅獵物。長頸鹿係群居動物，带住啲蘇蝦嘅鹿乸同冇血綠關係嘅成年鹿公都傾向組成各自嘅群體，不過佢哋鍾意社交，有時都會聚埋好大嘅一羣。

長頸鹿因爲佢哋獨特嘅外觀同行為，成為由古至今嘅各種文化嘅組成元素，經常出現喺繪畫、書籍、漫畫之中。國際自然保護聯盟認定佢做易危物種，喺部分地區已經局部地區滅絕。長頸鹿係眾多國家公園同主題公園嘅常客，截至2010年 ，動物園中嘅長頸鹿有1,600幾隻。

貝林喺普魯士王國西普魯士羅森堡縣嘅漢斯朵夫村出世，喺屋企個十二兄弟姊妹中排行第五。阿爸係貧窮嘅鄉村教師。佢自細成績優秀，攞到唔同嘅獎學金而得以中學畢業。之後佢因為冇辦法繼續攞到獎學金去讀醫，決定從軍，一路做軍醫學生一路當兵，所以攞到錢。

1874年10月2號貝林入咗柏林嘅威廉皇帝軍醫學院，1878年獲得博士學位，1889年俾羅拔科赫邀請入咗柏林傳染病研究所，1890年喺呢度奠定咗血清療法嘅基礎。佢同北里柴三郎合作發現咗破傷風抗毒素。佢由1891年開始喺保羅埃利赫嘅幫助下研究白喉嘅抗毒素。

1941年12月8號，日軍進佔泰國。喺日軍嘅威逼利誘下，日泰訂立攻守同盟條約，1942年1月25號泰國向英美宣戰。當時泰國駐美國大使社尼·巴莫反對鑾披汶·頌堪政府執行親日政策，拒絕向美國遞交鑾披汶政府嘅宣戰書，並立即喺華盛頓宣佈建立自由泰人運動，好多泰國留學生同泰國大使館官員紛紛參加呢個組織。

漱珠涌，亦叫下水道、南溪，係廣州河南嘅一條涌，有1072米咁長。珠江水自漱珠市入，由北向南，過龍珠橋之後行西南向，一路流到鶴洲，同馬涌匯合。涌同兩岸合稱溪峽，有上高有漱珠橋、環珠橋等。1966年，漱珠涌改成一條渠箱。

台84線係「東西向快速公路－北門玉井線」，係台灣東西向省道快速公路之一。全線喺台南市境內，西起台南市北門區北門交流道接台61線、台17線，東至台南市玉井區玉井端接台20線，通車長度41.8公里，全線喺2014年9月27號正式通車。

台84線自北門區嘅台61線分出，沿線經學甲區、下營區、麻豆區、官田區、大內區同玉井區等七個區，全長41.8公里，係全臺12條東西向快速公路中長度第二長嘅路線，亦係全台快速公路中，第三長嘅快速公路，共設8處交流道，係台南市溪北地區聯絡西部濱海同東部丘陵嘅重要路網，呢條路係12條東西向快速公路之中三條具有速限100km/hr嘅快速公路之一。

渡頭交流道以西路段設有側車道，起點北門交流道，橋下配置東西雙向各5m寬地方連通道，銜接下營系統交流道，路線全長約13.729公里，平面側車道預留穿越中山高涵洞空間。其中台19甲線至渡頭交流道之路段已納入縣道系統，編號分別為市道171甲線、市道171乙線。

秋楓峒前水後山，坐東朝西，典型梳式佈局。中心係酉四祖祠同酉七祖祠，週邊係民居。民居順山勢而起，座向一致，錯落有序。村面建築唔係平列式，酉四祖祠一路建築向前突出，民居逐漸升高。秋楓峒嘅主巷係忠安里、長安里、仁和里，街巷地面鋪石春。

由於地面縱橫高低唔同，村民喺規則佈局之中特登開一條南北向嘅巷仔。中心祠堂係硬山頂，民居起成懸山頂來遮雨。民居係磚、木、石結構，多數三間兩廊佈局，亦有幾間係五間兩廊嘅大宅，正廳前櫺格通花落地罩。外圍有村牆，其中村面一段係花崗岩牆腳。

北宋後期，防禦使鍾軾嘅四世孫鍾隆信由龍騰里搬來呢邊。相傳開村初期，巫師相信秋風能夠消滅山妖，於是起「秋風」做村名，後尾將「風」改成「楓」。清代屬從化縣馬村堡，1960年代屬從化縣秋風大隊，後來改屬從化區太平鎮秋楓行政村。

係韓國政治人，韓國慶尚南道河東郡人。1956年延世大學法政學院畢業，1962年美國陸軍軍法學校畢業。1991年1月至1997年1月做大法官。2002年9月10號被提名做韓國總理候選人，10月5號獲國會通過。

夏沫僑係中華人民共和國女演員，四川出世，河北傳媒大學畢業。2011年機緣巧合下獲取錄接拍由陳嘉上執導嘅電影《畫壁》、《四大名捕》系列，亦曾參演劇集包括《真愛謊言》、《我家有個趙大咪》、《大秦帝國》同香港導演馬偉豪作品《蝴蝶公墓》等。

舊蘭斯敦路球場係愛爾蘭首都都柏林嘅一座已經拆咗嘅多用途球場，由全愛爾蘭橄欖球隊擁有，並且同愛爾蘭國家男子足球隊一齊用做主場，此外亦都舉辦過演唱會。座球場喺2007年拆咗，後來喺原址上面起咗新蘭斯敦路球場。

城市當代舞蹈團喺1979年成立，首個作品係喺香港藝術中心上演嘅《尺足》，觀眾剩係得五十人。經過廿幾年嘅經營，舞團已經發展成為香港最大型嘅專業現代舞團，重多次代表香港作國際性嘅巡迴演出，譽為「香港最好嘅文化大使」。

CCDC舞蹈中心 以前係城市當代舞蹈團嘅教育及外展部，喺2004年成立，業務範圍係舞蹈教育、外展計劃、社區表演及藝術推廣。中心重新裝修舞團喺黃大仙，由舞團前藝術總監曹誠淵借出嘅四層大廈團址，重將其中一個排練室改建成賽馬會舞蹈小劇場。

快捷通軌道，即為巴生谷輕快鐵系統，係一個服務馬來西亞巴生谷嘅城市軌道交通系統，依家營運緊嘅路線包括三條輕快鐵線路同一條單軌鐵路，四條路線加埋一齊總長度大約159.2公里。快捷通軌道系統由馬來西亞國家基建公司擁有，同由佢全資子公司快捷通軌道私人有限公司營運，屬於吉隆坡快捷通品牌名稱旗下嘅公共交通服務之一，而旗下另一項公共交通服務係快捷通巴士。

快捷通軌道、馬來亞鐵道、機場快鐵同巴生谷捷運系統組成巴生谷嘅公共運輸鐵路網。輕快鐵採用標準軌，而單軌就採用ALWEG型軌道。列車營運時間由朝早6點至夜晚11點或者12點左右，繁忙時段平均每3分鐘一班車，非繁忙時段最耐14分鐘一班車。

1990年，由馬來西亞同外國公司組成嘅聯合體完成吉隆坡輕軌系統嘅可行性研究，建議借鑒香港同新加坡起地鐵嘅經驗，並優先上馬從市中心通往東南方向、連接安邦同冼都嘅輕軌鐵路。1992年，輕軌運輸系統私人有限公司由9間公司合股成立，負責呢條輕軌鐵路嘅建設同經營，所以呢條路線亦得名為「STAR」。

1993年，為配合將喺吉隆坡舉行嘅1998年英聯邦運動會，馬來西亞政府決定喺吉隆坡起第二條輕快鐵鐵路，於是成立輕軌運輸合作項目私人有限公司，嚟負責第二條輕快鐵線路嘅實施，所以呢條路線亦得名為布特拉輕快鐵。

布特拉輕快鐵全長29公里，喺吉隆坡市內由東北向西南延伸，連接鵝嘜同格蘭那再也，途徑雙子塔同吉隆坡塔等出名地標。布特拉輕快鐵嘅投資模式為BOT模式同土地補償，喺1994年2月正式動工，第一階段喺1998年9月起好通車，第二階段喺1999年6月起好通車。

呢個係啟用當時係世界上營運里程最長嘅全自動無人駕駛輕軌系統，亦係全球第四個龐巴迪先進快速軌道交通系統，採用直線電機驅動嘅無人駕駛列車、750伏特直流第三軌供電、「SelTrac」CBTC移動閉塞系統。

但係，上述三條城市軌道交通路線起完通車之後，三間輕軌鐵路同單軌列車營運商都面臨嚴重財政困難，主要原因係基礎建設同車輛購置費用等固定投資嘅債務償還壓力，而且客流量水平亦遠低過建設規劃時估計。由於吉隆坡私家車擁有比率好高，加上政府缺乏對泊車設施同接駁交通等配套規劃，令到好多吉隆坡市民仍然習慣使用私家車出行，阻礙咗城市軌道交通系統使用率嘅提高。

以安邦線為例，嗰條線最初預計到2003年嘅日均客流量將達到50萬人次，但實際只係達到11萬人次。另外，城市軌道交通系統建設規劃上不足亦備受批評，由於三條路線分別由三間公司各自營運而互不隸屬，當呢幾條路線落成時並無統一嘅轉乘車站，令到乘客轉乘另一條路線好麻煩。

2001年11月，馬來西亞聯邦政府不得不負起最後承擔者嘅角色，接管呢兩間頻臨破產危機嘅輕軌鐵路營運公司，由企業債務重組委員會負責對佢哋進行債務重組，當時呢兩間公司合共仲有57億令吉未償還債務。之後，為咗加強整合吉隆坡公共交通系統、提升公共交通嘅營運效率同服務質素，馬來西亞聯邦政府喺2004年7月注資成立吉隆坡快捷通公司，作為馬來西亞國家基建公司嘅子公司，由2005年1月1號開始成為吉隆坡嘅公共交通營運商，負責經營巴生谷輕快鐵鐵路同巴士服務。

自動售檢票系統喺2011年11月開始喺輕軌車站開始使用，並喺2012年2月開始擴展至所有單軌列車車站。2013年1月，馬來西亞國家基建公司宣佈進行企業架構重組，建立快捷通軌道公司經營原本由吉隆坡快捷通公司營運嘅鐵路服務，建立快捷通巴士公司經營原本由吉隆坡快捷通公司營運嘅巴生服務。

一般而言，有主要用途，都唔會叫中心。如電影戲院，就主要畀人睇電影。而叫得電影中心，就可能肩負好幾種用途，收藏、播放、教育、研究討論等等，性質相異。又如服務中心咁，有可能會賣產品，賣零件，做檢查，做維修等。

呢個表列出所有港鐵嘅車站，包括鐵路車站同埋昂坪360車站，並按路綫嘅落成先後排序。輕鐵車站已經喺香港輕鐵車站一覽列出。部份路綫亦有起緊、計劃緊同建議緊嘅車站，起緊嘅車站會展示佢公佈嘅套色，計劃緊同埋建議緊嘅車站就以灰色表示。

東鐵綫目前有16個車站。會展同埋金鐘站係沙中綫嘅一部份，而沙中綫落成時紅磡站將另建新月台。喺原本嘅沙中綫計劃中，係以中環南站為東鐵綫新嘅南行終點站，但最後因選址同埋地質問題而暫緩興建。因此，東鐵綫新嘅南行終點站暫時會設喺金鐘站。

東涌綫由東涌站前往香港站，全綫目前共8個車站。未來計劃延長路綫至添馬站，該站重會計劃成為東涌綫嘅終點站同埋同將軍澳綫轉乘嘅轉車站。但係有關建議重討論緊，暫未有落實時間表。另外，政府喺2012年展開「東涌新市鎮擴展研究」，探討東涌嘅未來發展，於2013年嘅「我們未來的鐵路」 第二階段公眾諮詢被重新提出興建東涌東站同埋東涌西站。

陳亞扁係中國抗日戰爭時期嘅慰安婦人士之一，崖州陵水縣嘅黎族人。曾經喺抗日戰爭年間，1942年春俾日軍捉咗做性奴隸，嗰年夏天被轉到崖縣藤橋慰安所而變成慰安婦直到日軍投降為止。後嚟喺2001年7月同黃有良、林亞金等8位海南慰安婦事件生還者一齊去日本搞咗長達10年官司嘅起訴，但日本法院以「個人冇權向國家起訴」嘅理由而敗訴咗好多次。

2020年10月30號，馮天蔓喺Instagram度公開過張自己露出𢆡頭嘅相，雖然好快就收返埋，但係依然因此受到傳媒同大眾關注，佢跟住發帖話噉係一時錯手所致，而且為此覺得好傷心。不過有網民質疑佢係為博出名而特登噉做。

件事發生喺二十大閉幕會中途，即係啱啱選完中央委員同中紀委委員，傳媒入場之後。根據西班牙《阿貝賽報》記者拍攝嘅相片，胡錦濤首先想睇檯上面嘅紅皮文件，被屬於習近平派系嘅政治局常委栗戰書、王滬寧阻止，亦引起坐喺隔離嘅習近平注意。

之後，根據法新社影到嘅現場畫面，習近平貼身秘書、中共中央辦公廳副主任兼秘書局局長孔紹遜同習近平嘅貼身保鏢相繼趕過去，習近平吩咐咗兩句，兩個人出手想將胡錦濤帶走。期間胡錦濤多次想攞返紅皮文件，仲企圖打開習近平手旁邊嘅紅皮文件，但被習親手壓住。

胡被工作人員拉起身，仲未離開座位嗰陣，坐喺佢左手邊嘅栗戰書想起身扶佢，但係坐喺栗左手邊嘅王滬寧將栗戰書拉返去佢座位。胡錦濤同工作人員雙方僵持咗大約一分半鐘，最後胡錦濤妥協，臨走嗰陣同習近平有短暫講返一兩句，習近平有短暫咁應答，胡仲用手拍咗拍習右手邊嘅李克強嗰肩膀。

唔清楚胡錦濤同習近平嘅講話內容同埋胡錦濤嘅最終去向。事後引發媒體猜測，例如CNN認為胡錦濤係唔情願被逼離場。而新華社喺Twitter用英文話胡錦濤離場係因為「身體不適」，但喺中國境內冇任何中文報道。中國官方亦馬上啟動審查過濾行動，新浪微博全面封殺胡錦濤同佢嗰仔胡海峰嘅相關討論。

根據之後公佈嘅選舉結果，團派嘅原政治局常委李克強同汪洋落選中央委員，即係67歲嘅佢哋要宣佈退休。而胡錦濤悉心栽培嘅團派新星胡春華，雖然繼續當選中央委員，但做咗兩屆政治局委員兼且只有59歲嘅佢竟然被踢出政治局，即係到2023年兩會之後連副總理都冇得做。

新一屆政治局全部換曬習近平派系人馬，連民間評價不佳嘅李強同蔡奇都憑借同習嘅關係晉升政治局常委。2012年，胡錦濤宣佈「裸退」不干政，將權力全部移交畀習近平，當時習近平仲稱讚胡「高風亮節」。習近平獨攬大權之後對胡錦濤毫不留情，同對團派「趕盡殺絕」嘅做法引起外界爭議。

溥任，乳名聯格，字友之，原名金友之，係大清末代皇帝溥儀嘅四弟，喺北京什刹海北岸醇親王府出世。曾經喺1947年用過醇親王府嘅舊宅嚟辦過北京競業小學，亦做過北京市第七到第九屆政協委員，北京市文史研究館員。

劉邦平定三秦以後，殷王司馬卬反叛楚國，畀陳平打敗。不過劉邦攻下殷地之後，項羽大怒，打算殺死殷地嘅將領。陳平驚被殺唯有逃走，轉投劉邦手下。佢之後施以反間，離間鍾離昧同范增，後封戶牖侯。然後同張良輔佐劉邦攻打楚國，封曲逆侯。

芝娃娃嘅特點係細隻，眼大、耳仔大、條尾豎起。美國犬業俱樂部只承認一種芝娃娃，但其實呢隻犬種有好多型態、花色同埋長短毛之分。分為短毛種同長毛種，短毛多啲見，而長毛芝娃娃身上嘅毛質會比較光澤且柔軟，後肢肌肉較發達。

性情勇敢不過好怕凍，鍾意熱同曬太陽。長毛種嘅耳仔、腳同尾巴都有裝飾毛，但係毛未長到拖地。花紋顏色方面，墨西哥地區以前以黑色品種居多，不過而家毛色有好多隻，抱括奶油色、紅色、啡色、黑色中夾雜有黃啡色、朱古力色、灰色、各種混色。

目前人類掌握有關芝娃娃起源資料重係好少。現時有一個講法，認為芝娃娃嘅祖先，可能同九世紀時支配今日墨西哥周圍嘅阿茲提克文明有關。佢哋嘅皇室養咗一種叫 Techichi 嘅狗。呢種犬種同芝娃娃好似，但係大隻啲。

根據健力士世界紀錄，平板支撑嘅最耐紀錄係由美國退休老兵佐治·胡特喺2020年達成，長達8小時15分15秒。事實上早喺兩年前，胡特就已喺一場由推動世界紀錄搞嘅活動到破咗10個鐘10分鐘10秒嘅平板支撐紀錄，但當時並冇健力士世界紀錄嘅認證官在場，所以呢筆紀錄並冇被健力士世界紀錄收錄。

茶芥係茶同芥末醬嘅合稱，專指香港一般餐館、酒樓內供應畀客人嘅茶同各種調味品、醬菜、炒花生、小食、濕紙巾等。茶指茶位錢，有啲會視乎客人飲乜茶葉而收錢，有啲就劃一收費。但由於競爭激烈，有酒樓已經唔收茶芥。

根據政府當局喺2004年向香港立法會財務委員會工務小組委員會提交嘅文件，喺九龍塘興建消防局同救護站嘅其中一個原因係要解決樂富、筆架山同九龍塘消防同救護設施唔足嘅問題，皆因上述地區係「樓宇稍為密集地區」，而最就近嘅消防局都較偏遠，唔符合香港消防處有關消防車輛須喺接獲樓宇火警召喚後，喺六分鐘內抵達火警現場嘅政策。

九龍塘消防局暨救護站佔地2,876平方米，樓面面積達4,850平方米，樓高6層。設有4個停車位、更衣室、休息室、食堂、健身室同露天操場等。九龍消防總區總部建築部份設有職員辦事處、演講廳、會議室、會見室、圖書館、康樂室、候命人員休息室、茶水間、貯物室同16個停車位。

九龍塘消防局暨救護站喺外觀上同香港其他嘅標準消防局暨救護站唔同，打破咗傳統規格，外牆用白色同灰色嘅磁磚組成，電閘被塗上咗綠色，有別喺傳統嘅紅色。呢個外，佢外觀唔單止能夠配合附近環境，同時亦可以減低鄰近嘅香港浸會大學同香港專業教育學院李惠利分校等學校學生對消防局暨救護站嘅不安感覺。

方慧蘭係加拿大作家、記者同政治人。2017年11月做加拿大外交部長，2019年加拿大聯邦大選之後，喺2019年11月份調任副總理，並先後兼任跨政府事務部長同財政部長。係該國自2006年2月份以蒞恢復副總理一職。

緊急死火掣，掣一種，危急時熄機，阻止意外受傷死人。就算救人，亦必先緊急熄機，以免更多意外。佢可以話安全機制。熄機有一般程序，惜住機器，然而緊急時就太慢，阻止唔來，故此有設緊急掣。個掣裝得好顯眼，用法簡單，乜人都用到，多數紅色㩒掣，一㩒就停。

危險機器，就有依個掣，例如鋸牀、鑽牀、籠𨋢、電梯咁就有。遊樂場機動遊戲都要。佢其他名有緊急煞掣、緊急停機掣咁。用喺車上，又叫得緊急停車掣，火車、巴士就有。核子發電廠都有，一㩒就入控掣棍，阻停核子連鎖反應。

張文釗喺1987年5月28號喺四川德陽中江縣出世，細個時開始練足球，14歲時俾中國足球冬令營選拔賽入面，俾深圳平安保險三隊揀到正而開始足球生涯。2005年甚至跳級到「08之星」隊，2006年升入深圳上清飲一隊而開始佢嘅足球生涯第一步，同年5月同9月，分別踢咗土倫盃同去咗國際米蘭隊試腳。

2009年初俾深圳隊挂牌，賣到長春亞泰隊踢咗4年波，期間因為表現得好出色而喺2011年入選咗中國國家隊。2014年轉會到山東魯能泰山隊踢波。喺山東踢咗2年半之後，由於山東隊喺2016賽季中葉排包尾，加上教練唔睇啱佢，所以嗰年7月7號轉咗去廣州恆大淘寶隊踢波。

受嗰陣時重係季風低壓嘅森拉克外圍雨帶影響，離岸嘅風力強咗，香港天文台喺7月31號朝早7點05分發出強烈季候風信號。到下晝香港風勢強咗好多，離岸同高地間中吹緊烈風。將軍澳駿日街下晝有地盤棚架被強風吹開咗，地盤人員要封鎖附近地面。

因季風低壓增強緊同埋會發展成熱帶氣旋，天文台喺下晝4點45分發出「特別天氣提示」，話會考慮喺夜晚發出三號強風信號，取代咗強烈季候風信號，嗰陣森拉克喺香港西南偏南約520公里，已經最近香港。係2000年熱帶低氣壓618之後第一次跳過咗一號信號直接發三號波，同埋1993年颱風黛蒂之後第一次發三號波取代強烈季候風信號。

威爾艾斯納漫畫工業獎，通常簡稱做艾斯納獎，係漫畫界最出名、最重要，亦係最具代表性嘅獎，俾業界叫做漫畫界嘅奧斯卡金像獎。 呢個獎係以圖像小說先鋒兼作家威爾·艾斯納命名嘅獎，佢喺2005年死之前，一直都有出席呢個獎嘅頒獎典禮。

孤店子站係中國吉林省吉林市孤店子鎮一個鐵路車站，郵政編碼係132103。1913年起，而長圖鐵路就經過呢個站，而家呢個站就辦理貨運，唔辦理客運，而車站同上下嘅行區間都未電氣化。車站距離長春站有成104公里，屬於瀋陽鐵路局，係四等站。

叔本華嘅『世界係表象』繼承康德哲學對現象同自體嘅分野，但係佢只同意康德分類之中嘅因果，康德認為我哋係冇法理解自體。叔本華以為我哋係冇法喺理性上認識自體，不過，可以用直覺得知，而自體就係意志，亦即係叔本華講嘅『世界係意志』。

馬來西亞嘅氣象觀測史可以追溯至19世紀初。1820年，新加坡開始咗氣象觀測業務，呢個係馬來亞氣象觀測史嘅開端。1883年，馬來亞衛生署開始喺檳城同馬六甲地區觀測氣壓、氣溫同降雨量。1926年，氣象部門喺馬來亞一間醫院建立咗首個氣象站，開始進行日常性氣象觀測。

直至1930年代，馬來聯邦調查局氣象分局已經發展為一個組織完整嘅現代化氣象機構。1931年，泛馬來亞氣象總部喺新加坡成立。1938年，馬來亞政府任命首任馬來氣象局局長。其後，伴隨住馬來亞聯邦嘅創立，1946年9月1號，總部設喺新加坡嘅馬來亞氣象局正式成立。

1958年5月19號，馬來西亞政府向聯合國交存加入世界氣象組織嘅公約文書並加入咗世界氣象組織。1963年8月9號，馬來亞氣象局總部搬去吉隆坡。兩年後嘅1965年8月9號，隸屬於馬來西亞交通部嘅馬來西亞氣象局正式成立，馬來西亞同新加坡嘅氣象業務亦同時分離。

馬來西亞成立後，馬來西亞嘅氣象觀測得到咗進一步發展。1967年，馬來西亞氣象局研究同培訓處成立。1968年4月1號，馬來西亞氣象局位於八打靈再也嘅總部大樓建成。1968年，氣象局衛星氣象處同電子數據處理處成立。

1969年7月1號，氣象局由馬來西亞民航局手中接管咗沙巴同砂拉越州嘅氣象部門。隨後1970年代，馬來西亞氣象局相繼成立咗水文氣象處、農業氣象處、海洋氣象處、氣象儀器部、環境研究處，海洋氣象處以及地震處。

作為前英國殖民地，馬來西亞嘅氣象觀測事業深受英國影響。馬來西亞氣象局嘅觀測方式同英國氣象部門相當接近，觀測儀器同規範亦充分參考咗英國嘅經驗。依家，馬來西亞擁有至少30個主要氣象站，一啲氣象站亦兼有航空氣象站嘅功能，為鄰近嘅機場提供服務。

沽空既投資者睇淡某隻股票，相信呢隻股票既價錢會跌。咁佢就去股票經紀行開個沽空戶口，向經紀行借入想沽空嗰隻股票，然後將借返嚟既股票賣出套現。喺借貨既合約期滿前，喺市場買入同一隻股票，將啱啱買返嚟既股票還俾經紀行，呢個動作叫做平倉，而一賣一買既差價，扣除借貨成本同埋手續費，就係投資者既利潤。

吳紹明係中國大陸嘅政治人兼事業家，黑龍江省黑河北安市人。1985年12月加入中國共產黨，1987年6月開始先後喺一汽集團做過。期間做過一汽集團總經理同埋屬下嘅助理兼規劃部部長同中國汽車工業協會副會長同秘書長。

喺1981年3月，4名英國工黨議員退黨，成立咗社民黨，冇幾耐佢哋就同自由黨組成非正式聯盟。喺1981年Warrington選區嘅國會補選入面，其中一名社民黨嘅前工黨議員 Roy Jenkins，就以「SDP with Liberal support」嘅名義參選。

《賭城群英會》，中國大陸叫《澳門群英會》，係香港無綫電視同王晶旗下嘅星王朝、王晶創作室，同埋上海優創影視文化聯合製作嘅時裝電視劇，由謝賢、陳百祥、佘詩曼、馬國明、黃浩然、劉兆銘同陳法蓉領銜主演，監製王晶。

支嘢喺1949年開始生產，初期推出嗰時用繩掛喺舖頭面好高嘅地方賣。1970年代，由於廣州街頭好㷫聽收音機廣播，所以「有我咁好氣，冇我咁長氣。有我咁長氣，冇我咁好味！」呢句廣告口號開始傳到周街都係。1980年代成日用佢嚟請人客食飯。

1992年，因工廠同百事可樂一齊合作，令沙示喺市面上消失咗好耐，直到2002年先至收返兼成立亞洲汽水工廠。2009年5月因香雪製藥正式接手亞洲汽水而實施品牌戰略，重新搞返出沙示出嚟。而全新嘅亞洲沙示汽水喺2011年1月先至重新上市。

時間係2013年2月15號朝早約莫九點三個字，粒流星以每秒鐘十五公里嘅速度，喺三到五十公里上空飛過俄羅斯烏拉爾聯邦管區車里雅賓斯克，留低一條十公里長燃燒痕，碎片跌咗落去切巴爾庫爾湖，飛過形成嘅衝擊波震碎玻璃同整冧尐建築物，令到950人受傷。

《光豬舞壯士》係一部2012年美國喜劇電影，由史提芬蘇德堡做導演，大概根據卓寧泰坦18歲時做脫衣舞男嘅經歷拍成。主演係卓寧泰坦、Alex Pettyfer、Matt Bomer、Joe Manganiello、馬修麥康納希。

徐宏傑係香港足球員，踢右後衛，香港出世。由於佢喺2018年1月第40屆省港盃兩回合中嘅表現而令佢俾中甲球會梅州客家睇中，喺1月9號簽咗五年嘅合約以內援身份加盟，而家效力中國足球協會甲級聯賽球會梅州客家。

徐宏傑喺香港出世，中二嗰陣加盟離島區隊青年隊，直到一年後俾朋友邀請嘗試考入流浪青年軍，加盟後因為時時犯錯導致信心盡失，最終佢成季有時甚至連後備席位都沒有、只係得兩三場上陣機會。到中四時佢打算放棄足球專心喺籃球上發展，好彩當時佢嘅足球校隊隊友係學界冠軍而積極練習，結果佢俾班隊友感染並重新愛上足球離開籃球隊，後尾佢成功爭取到流浪青年軍嘅正選位置後，喺中五時為求進步主動向青年軍教練羅國豪請求到一隊跟操，結果佢俾當時一隊教練列卡度賞識安排到標準流浪訓練，同埋喺中六應考中學文憑試前獲流浪總監李輝立同羅國豪邀請註冊成職業球員。

徐宏傑喺2015年7月正式由青年軍升到標準流浪一隊，同埋俾香港代表隊上陣70場嘅李志豪指定係佢嘅接班人，而佢喺2015年10月26號對東方嘅聯賽盃分組賽正選上陣，係佢職業球員生涯嘅處女戰，佢喺場波64分鐘被換出，結果協助流浪爆冷以2–0 贏咗，隨後佢喺11月1號對傑志嘅聯賽，第一次喺聯賽上陣，喺56分鐘因累積兩面黃牌而收到職業生涯首面紅牌，結果流浪以0–2輸咗，跟住徐宏傑喺2016年2月28號作客傑志嘅聯賽，正選上陣擔當左後衛，結果佢只係26分鐘就俾教練換出，而佢亦都返到後備席痛哭，最終流浪以1–2落敗。

小熊座係家下八十八西洋星座之一。佢響天球北部，佔天球面積256平方度。地球北半球來講，小熊座係夏天嘅星座，即係夏夜會見到。肉眼可以睇到嘅星，約莫20粒到。有一到四等星7粒，即係有2等星2粒、3等星1粒、4等星4粒。

福音書通常用「鬼附身」嚟形容病症嘅嚴重，已經遠超過當時醫生醫治能力嘅範圍。因此，當時嘅人見到呢種病醫返好之後，佢哋嘅反應就係「從未見過噉樣嘅事」。」作者喺描述耶穌有噉樣嘅力量醫治盲眼、聾啞嘅人，甚至令到死人復活，耶穌就係先知所預言嘅彌賽亞。

殉國七士廟係愛知縣西尾市東羽豆町三根山）既陵墓。裡面供奉咗七名俾遠東國際軍事法庭判咗死刑既七個軍人同埋政治人物。 石碑高約5米，刻有由當時既首相岸信介親筆書寫既「殉国七士廟」大字。 據信，呢七個人既遺體埋咗喺紀念碑下面。

倉鼠管家，又叫看家鼠，工友倉鼠，倉鼠小使，係日本嘅一套漫畫，動畫片，伊藤理佐作品。 內容係關於倉鼠惠比知由同佢主人嘅日常生活談。喺1990年至2007年9月19號主婦と生活社嘅女性雜誌《ギガ/Shan》於漫畫連載，1999年8月1號至10月1號動畫化同DirecTV放送上映。